OpenLLM-France/wikimedia huggingface dataset:
# Cugnasco-Gerra

Cugnasco-Gerra és un municipi del cantó de Ticino (Suïssa), situat al districte de Locarno.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Clément Desalle

Clément Desalle (La Louvière, 19 de maig de 1989) és un pilot de motocròs belga que ha destacat en competició internacional des de la dècada del 2000. Al llarg de la seva carrera, ha estat tres vegades subcampió, tres vegades tercer i dues vegades quart al mundial de motocròs, on ha aconseguit 23 victòries en Grans Premis. També ha guanyat un Campionat de Bèlgica Open (2009) i ha format part de la selecció belga que va guanyar el Motocross des Nations el 2013.
Desalle va començar a competir en la categoria màxima, MX1 (actual MXGP), tan aviat com va esdevenir pilot professional el 2006. Durant la seva quarta temporada en aquest campionat, el 2009, competint amb l'equip LS Motors-Honda va guanyar el seu primer Gran Premi a la República Txeca i va acabar tercer al mundial. Del 2010 al 2013, competint amb l'equip Teka-Suzuki de Sylvain Geboers (el qual dirigia el seu germà Eric) es classificà sempre en segon o tercer lloc final. El 2016 entrà a l'equip oficial de fàbrica de Kawasaki. El 2020, després de 15 temporades d'activitat, Desalle anuncià que es retiraria definitivament a final de temporada.

## Palmarès al mundial de motocròs

Font:
| Any | Motocicleta | MX1 |
| 2006 | Suzuki | 25è |
| 2007 | Suzuki | 20è |
| 2008 | Suzuki | 11è |
| 2009 | Honda | 3r |
| 2010 | Suzuki | 2n |
| 2011 | Suzuki | 3r |
| 2012 | Suzuki | 2n |
| 2013 | Suzuki | 2n |
| | | MXGP |
| 2014 | Suzuki | 4t |
| 2015 | Suzuki | 5è |
| 2016 | Kawasaki | 8è |
| 2017 | Kawasaki | 4t |
| 2018 | Kawasaki | 3r |
| 2019 | Kawasaki | 14è |
| 2020 | Kawasaki | 7è |

## Referències

* ↑ «Clément Desalle» (PDF) (en francès). memotocross.fr. Arxivat de l'original el 27 de febrer 2017. [Consulta: 6 gener 2020].
* ↑ «Clément Desalle MXGP profile» (en anglès). mxgpresults.com. [Consulta: 14 gener 2019].
* 1 2 «MXGP Retirement: Clement Desalle to hang up his boots at 31» (en anglès). motocrossactionmag.com, 22-10-2020. [Consulta: 23 octubre 2020].
* ↑ «Clément Desalle Kawasaki Racing profile» (en anglès). kawasaki.eu. Arxivat de l'original el 10 de setembre 2017. [Consulta: 14 gener 2019].
* ↑ «Desalle Joins Ramon At Teka Suzuki» (en anglès). Team Suzuki Press Office, 29-09-2009.
* ↑ «Palmares du Mondial Mx 1» (en francès). memotocross.fr. [Consulta: 6 gener 2020].

## Enllaços externs

* Clément Desalle al MXGP de Rússia del 2018 (anglès)
# Convenció per a la Salvaguarda del Patrimoni Cultural Immaterial

La Convenció per la salvaguarda del patrimoni cultural immaterial és una convenció que va tenir lloc el 2003 a París. Es tracta d'un acord on es van establir els següents principis en relació a la gestió del Patrimoni Immaterial de la Humanitat.

## Referències

* ↑ «Convención para la Salvaguardia del Patrimonio Cultural Inmaterial». UNESCO, 2003. [Consulta: 28 abril 2019].
* ↑ Fusco Zambetogliris, Nelsys; Rebetez Motta, Natalia; Ganduglia, Néstor G. «La promoción de la convención para la salvaguardia del patrimonio cultural inmaterial de la UNESCO». A: El descubrimiento pendiente de América Latina : diversidad de saberes en diálogo hacia un proyecto integrador: memorias del 1er. Foro Latinoamericano Memoria e identidad. Signo Latinoamerica, 2005, p. 261-264. ISBN 9974-7936-0-2 [Consulta: 28 abril 2019].
# Helmut Wendorff

Helmut Max Ernst Wendorff (20 d'octubre de 1920 – 6 d'agost de 1944) va ser un Untersturmführer a les Waffen SS de l'Alemanya Nazi (num. 365 017), condecorat amb la Creu de Cavaller de la Creu de Ferro.
Nascut a Gauwinkel, la seva família es traslladà a Damme, a Uckermark; on el seu pare llogà una granja.
L'agost de 1939, Wendorff es graduà a l'Escola Nacional-Política de Numrberg, presentant-se voluntari pel servei militar quan la guerra esclatà, unint-se a la Leibstandarte SS Adolf Hitler el 4 de setembre de 1939.
El 6 de novembre de 1939, Wendorff s'uní al seu regiment a Praga, on s'havien establert després de la campanya de Polònia. Wendorff va ser destinat a l'11a Companyia, però va ser destinat a la bateria Sturmgeschütz al juny de 1940. En aquesta companyia participà en els les campanyes dels Balcans i de la Unió Soviètica.
El 14 de setembre de 1941 va ser condecorat amb la Creu de Ferro de 2a classe i promogut a SS-Oberscharführer. L'1 de novembre de 1941 va ser enviat al SS Junkerschule a Bad Tölz i tornà al batalló Sturmgeschütz a l'abril de 1942 com a SS-Untersturmführer.
El 24 de desembre de 1942 va ser destinat a la 13a Companyia (Tiger), 1r Regiment SS LSSAH a Fallingbostel. Allà comandà una esquadra a la 2a Companyia. A inicis de la primavera de 194, Michael Wittmann, vell amic de Wendorff, s'uní a la Companyia Tiger. Durant l'operació Ciutadella la LSSAH participà en el front sud. El primer dia de combats, Wittmann destruí 2 canons anti-tanc i 13 T-34, mentre que rescatava al grup de Wendorff, que es trobava en problemes. Va ser condecorat amb la Creu de Cavaller de la Creu de Ferro el 12 de febrer de 1944, amb 58 tancs destruïts.
Quan Wittmann va ser nomenat comandant del Schwere SS-Panzer-Abteilung 101, Wendorf assumí el comandament de la 2a Companyia.
Va morir en acció el 14 d'agost de 1944, quan el seu Tiger va ser destruït a 3km a l'oest de Merzieres. El seu compte havia ascendit a 84 tancs destruïts.

## Condecoracions

* Creu de Cavaller de la Creu de Ferro
* Creu de Ferro de 1a classe
* Creu de Ferro de 2a classe
* Insígnia de Combat de Tancs
* Medalla de la Campanya d'Hivern a l'Est 1941/42

## Referències

* 1 2 3 4 5 6 7 8 «Biographies».
* ↑ «achtung.panzer».
* ↑ «best.tank.aces». Arxivat de l'original el 2009-10-18. [Consulta: 13 juny 2009].
# Francesc Llop i Bayo

Francesc Llop i Bayo (València, 1951) és un antropòleg i campaner valencià. És expert en tots els aspectes de les campanes (conservació, restauració i tocs) i campaners. Ha realitzat un inventari de totes les campanes de les catedrals d'Espanya per encàrrec del Ministeri de Cultura (1076 campanes a 94 catedrals).
Va estudiar ciències polítiques i sociologia, especialitzant-se Antropologia Social a la Universitat Complutense de Madrid. El 1985 la seva tesi de finalització de llicenciatura L'afició als campanes - Tocs de campanes a la ciutat de València va obtenir el Premi Nacional de Recerca Cultural «Marquès de Lozoya». El 1988 va obtenir el títol de doctor en antropologia social per la mateixa universitat amb la tesi Els tocs de campanes a Aragó. Ha dirigit diversos projectes de restauració de campanes, entre els quals destaquen els de la catedral de València, Sevilla, Jaca, Murcia i Calahorra. En 2015 va inspeccionar les campanes de la catedral de Santiago de Compostel·la.

## Referències

* ↑ «Francesc Llop, el censor de las campanas de las catedrales españolas. Noticias de Cultura» (en es). [Consulta: 18 gener 2018].
* ↑ Millas, Jaime «Francesc Llop» (en es). , 11-06-1984 [Consulta: 18 gener 2018].
* ↑ «Un experto campaner de la catedral participa en un congreso en México». [Consulta: 18 gener 2018].
* ↑ «El experto Francesc Llop ensayó los toques de las campanas y elogió sus sonidos originales» (en es-es). , 12-12-2015 [Consulta: 18 gener 2018].

## Enllaços externs

* Francesc Llop i Bayo: "La campana és el millor invent per expressar els sentiments d'una comunitat" Te doy mi palabra - Ondacero [Entrevista]
* La casa de so - Passat, present i futur de les campanes. Reunió amb Francesc Llop - 17/06/15 Radio Clásica de RTVE.es [Entrevista]
# Jonesville (Louisiana)

Jonesville és una població dels Estats Units a l'estat de Louisiana. Segons el cens del 2000 tenia 2.469 habitants.

## Demografia

Segons el cens del 2000, Jonesville tenia 2.469 habitants, 916 habitatges, i 620 famílies. La densitat de població era de 499,1 habitants/km².
Dels 916 habitatges en un 36% hi vivien nens de menys de 18 anys, en un 34,7% hi vivien parelles casades, en un 28,2% dones solteres, i en un 32,3% no eren unitats familiars. En el 28,7% dels habitatges hi vivien persones soles l'11,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,57 i el nombre mitjà de persones que vivien en cada família era de 3,15.
Per edats la població es repartia de la següent manera: un 29,5% tenia menys de 18 anys, un 9,3% entre 18 i 24, un 26,2% entre 25 i 44, un 18,7% de 45 a 60 i un 16,3% 65 anys o més.
L'edat mediana era de 35 anys. Per cada 100 dones de 18 o més anys hi havia 74,5 homes.
La renda mediana per habitatge era de 18.622 $ i la renda mediana per família de 23.462 $. Els homes tenien una renda mediana de 21.139 $ mentre que les dones 18.482 $. La renda per capita de la població era de 10.173 $. Entorn del 31,1% de les famílies i el 36,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Jonesville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 7 agost 2010].
* ↑ «Geographic Comparison Table- Jonesville». American Fact Finder. Oficina del Cens dels Estats Units, 12-01-2010.
# Escobet

Escobet és una masia ubicada entre Sant Maurici de la Quar i la Roca del Capellà al terme municipal de la Quar que està inventariada al mapa de patrimoni de la Generalitat de Catalunya amb el número IPAC-3544.

## Arquitectura

Ca l'Escobet és una masia de planta basilical amb el carener perpendicular a la façana, orientada a migdia i coberta a doble vessant. La masia de Ca l'Escobet és una casa de tres pisos i planta baixa. El cos de l'eixida correspon a una ampliació del segle xviii tardà, quan s'hi va construir una galeria porxada amb dos grups d'arcades de mig punt a banda i banda d'una arcada central d'arc de mig punt rebaixat. El segon pis quedà com una àmplia balconada i es modulà l'espai de la façana del segon i tercer pis de la manera següent: dues arcades de mig punt al centre i a banda i banda dues portes i finestres.

## Història

Ca l'Escobet és una masia documentada al segle XIV: l'any 1320, Bernat de Vinyoles rebia la casa dins la jurisdicció del monestir de monges benetes de Santa Maria de Valldaura. La renda consistia en la terça de pa i vi, un parell de gallines i un pernil. En el capbreu de 1538 encarregat per l'abadessa Beatriu ses Cases, de Montbenet, s'esmenta el Mas Escobet com una de les propietats del Monestir de Montbenet. Jaume Balart pagà a l'abadessa un terç del delme, la primícia i un pollastre per Nadal. Aquest mas pertanyé, per establiment de l'abadessa de l'Oluja, al pare de Jaume Balart, i el monestir en tenia la plena jurisdicció.

## Referències

* 1 2 3 «Ca l'Escobet». Mapa de Patrimoni de la Generalitat de Catalunya. [Consulta: 29 setembre 2015].

## Vegeu també

* Llista de monuments del Berguedà
# Cua de ventall ventre-rogenc

El cua de ventall ventre-rogenc (Rhipidura hyperythra) és un ocell de la família dels ripidúrids (Rhipiduridae).

## Hàbitat i distribució

Habita boscos i clars als turons i localment terres baixes, a les illes Aru, Nova Guinea, i Yapen.

## Referències

* ↑ «Cua de ventall ventre-rogenc». Cercaterm. TERMCAT, Centre de Terminologia. Rev. 10/10/2023(català)
# Clément Chevrier

Clément Chevrier (Amiens, Somme, 29 de juny de 1992) és un ciclista francès, que fou professional del 2014 al 2020.

## Palmarès

* 2010
** Vencedor d'una etapa a la Tre Ciclistica Bresciana
* 2011
** 1r al Tour des Mauges
* 2013
** Vencedor d'una etapa al Tour del País de Savoia
* 2014
** 1r al a la San Dimas Stage Race

### Resultats al Giro d'Itàlia

* 2015. 69è de la classificació general
* 2017. 81è de la classificació general

### Resultats a la Volta a Espanya

* 2016. 41è de la classificació general
* 2017. 61è de la classificació general
* 2019. 59è de la classificació general

## Enllaços externs

* Fitxa a sitiodeciclismo.net
* Fitxa a museociclismo.it
# Hans Kindler

Johannes ("Hans") Hendrikus Philip Kindler (Rotterdam, 8 de gener de 1892 - Westerly, comtat de Washington, 30 d'agost de 1949), va ser un violoncel·lista i director holandès/americà que va contribuir a la fundació de la National Symphony Orchestra, de la qual va ser director en cap des de 1931 fins a la seva mort el 1949.
Kindler es va graduar al Conservatori de Rotterdam el 1906 i després va estudiar amb Jean Gerardy i Pau Casals. El 1910 va actuar com a violoncel·lista solista amb la Filharmònica de Berlín, i després esdevingué violoncel·lista principal a l'Òpera de Charlottenburg. L'any següent es va convertir en violoncel·lista principal de l'Òpera de Berlín i va rebre una plaça al Conservatori Klindworth-Scharwenka de Berlín. Entre 1912 i 1913 va fer una gira com a violoncel·lista solista per Europa i després als Estats Units, on de 1916 a 1920 va exercir de violoncel·lista principal de l'Orquestra de Filadèlfia, després de la qual va continuar les seves gires en solitari. El 1927 va esdevenir director amb Leopold Stokowski a l'Orquestra de Filadèlfia, abans que el 1931 fundés la National Symphony Orchestra a Washington i es va convertir en el seu director principal.

## Referències

* ↑ Hans Kindler på FindaGrave.com.
* ↑ Don Rayno, 2012, Paul Whiteman: Pioneer in American Music, 1930-1967, sid. 388-389. ISBN 9780810883222.
# Francesc Vega Sala

Francesc (Paco) Vega Sala (Barcelona, 1929-2023) va ser un advocat català especialitzat en dret de familia. Fins a la seva mort va ser President d'Honor de la Societat Catalana d'Advocats de Família (SCAF) i expresident de l'Asociación Española de Abogados de Familia (AEAFA). És considerat l'impulsor de la pensió d'indemnització per treball domèstic (article 23 de la Compilació del dret civil especial de Catalunya, recollit a l'article 41 del Codi de família i ara, a l'actual article 232-5 del Codi Civil de Catalunya).
Obrí el seu despatx a Barcelona juntament amb un advocat rotal. La seva especialització era dret canònic i junts aconseguiren formar i gestionar anul·lacions matromonials a Barcelona, Madrid, Roma, Puerto Rico entre d'altres.
L'any 1981, s'aprovà a Espanya la Llei del divorci. Francesc Vega Sala va estar present juntament amb altres advocats de Barcelona en la redacció de la Llei 30/1981, per la qual “es modifica la regulació del matrimoni en el Codi Civil i es determina el procediment a seguir en les causes de nulitat, separació i divorci”. La nova Constitució aportà noves reformes del Codi Civil referides al dret de familia. Amb això, els advocats van haver d'adaptar-se i evolucionar als nous canvis.
Francesc Vega Sala formà part de moltes comissions de reforma i modernització del dret de familia. Va ser l'impulsor de l'article 23 de la Llei 8/1993, 30 de setembre, de modificació de la Compilació en materia de relacions patrimonials entre cònjuges que establia per primera vegada una compensació econòmica en el cas de liquidació del règim econòmic de separació de béns. El 18 d'octubre de 2005, en representació de la SCAF, va comparèixer al Congrés dels Diputats per informar en relació amb la Proposició de Llei Orgànica de modificació de la Llei Orgànica 6/1985 del Congrés dels Diputats, per procedir a la creació de la jurisdicció de familia i la Proposició de Llei Orgànica relativa a la modificació de la Llei Orgànica del Poder Judicial.

## Referències

* ↑ Vega Sala, Francisco «Derecho de familia». Revista jurídica de Catalunya, pàg. 249.
* ↑ BOE. «Ley 40/1960, de 21 de julio, sobre Compilación del Derecho Civil Especial de Cataluña».
* ↑ Vega Sala, Francisco. La Eficacia civil de resoluciones matrimoniales canónicas : temática procesal. Salamanca, p. 389. ISBN 1061368.
* ↑ Vega Sala, Francisco. Las Recientes reformas de la adopción en los países latinos de Europa. Caracas, 1970.
* ↑ Vega Sala, Francisco. Síntesis práctica sobre la regulación del divorcio en España. 2a. Barcelona: Praxis, 1982, p. 392. ISBN 978-8471970510.
* ↑ Vega Sala, Francisco. La Reforma de la separació i el divorci, 2006.
* ↑ Vega Sala, Francisco. Los Distintos Regímenes Económico Matrimoniales existentes en España y la Fiscalidad de la Disolución de los Mismos, 2011.
# Jonesville (Illinois)

Jonesville és una comunitat no incorporada al comtat de LaSalle, Illinois. La comunitat es troba al llarg de les carreteres estatals d'Illinois 71 i 351, servint com a terminal oriental d'aquesta darrera. També es troba prop del riu Illinois. La comunitat forma part de l'àrea estadística micropolitana d'Ottawa, IL.
Jonesville fou creada abans del final de la Guerra Civil el 1865 quan la LaSalle County Carbon Coal Company va obrir un pou miner, propietat d'O. L. Jones, homònim de Jonesville. La mina va tancar l'any 1929, potser a causa d'una vaga dels miners. La mina va ser comprada per Union Coal, que va vendre la terra en comptes de reobrir la mina.

## Referències

* ↑ «1969 Illinois: Official Highway Map». Illinois Secretary of State. Illinois Department of Transportation. [Consulta: December 6, 2020].
* ↑ Reinhold, Rich. Changes to Illinois Metropolitan Statistical Area Delineations Following the 2010 Census. Illinois Labor Market Review. Arxivat de novembre 27, 2020, a Wayback Machine.
* ↑ «Welcome to Jonesville». Bureau County Republican, March 28, 2013 [Consulta: December 6, 2020]. Arxivat de desembre 7, 2020, a Wayback Machine.
# Eulaliopsis

Eulaliopsis és un gènere de plantes de la família de les poàcies, ordre de les poals, subclasse de les commelínides, classe de les liliòpsides, divisió dels magnoliofitins.

## Taxonomia

* Eulaliopsis angustifolia (Trin.) Honda
* Eulaliopsis binata (Retz.) C.E. Hubb.
* Eulaliopsis duthiei Sur
* Eulaliopsis sykesii Bor
# Cua del pantà d'Escales

El pantà d'Escales represa les aigües de la Noguera Ribagorçana. La resclosa d'aquest pantà es troba en terres aragoneses, a tocar de la comarca del Pallars Jussà. La cua del pantà d'Escales es localitza a escassament un quilòmetre de la població del Pont de Suert.
Es tracta d'un embassament de grans dimensions. La seva cua se situa sobre un tram de la vall força obert i d'escàs pendent. Aquest fet permet que la vegetació de ribera colonitzi les vores del pantà. Cal destacar especialment la presència d'una extensa salzeda ben estructurada (hàbitat d'interès comunitari 3240), localitzada en el marge esquerre.
Pel que fa a la fauna, abunden ocells característics de les zones humides, que o bé hi crien -com l'ànec collverd (Anas platyrhynchos) o la gallineta (Gallinula chloropus)-, o bé hi hivernen o l'utilitzen durant la migració, com el bernat pescaire (Ardea cinerea), els corbs marins (Phalacrocorax sp.), etc.
Malgrat estar envoltat per dues carreteres nacionals (N-230 i la N-260), l'accés a l'espai no és senzill i aquest no presenta problemes de conservació derivats d'una elevada freqüentació humana. No obstant, s'han instal·lat vora els marges diverses infraestructures i serveis, alguns de les quals són força impactants. Al marge esquerre trobem un centre de recuperació de fauna salvatge, una EDAR i una planta de tractament d'àrids, amb problemes de pols i abocament de materials de rebuig a alguns talussos. Al marge dret hi ha un centre d'activitats turístiques i esports d'aventura, amb un petit circuit per a vehicles (motos o quads). Cal controlar les possibles ocupacions del domini públic hidràulic i regular els usos.
Com a tot embassament, una deficient regulació del nivell d'inundació pot afectar negativament la conservació del bosc de ribera i la fauna i flora associada a l'espai.

## Referències

* 1 2 3 4 5 «Cua del pantà d'Escales». Fitxes descriptives de zones humides. Departament d'Agricultura, Ramaderia, Pesca, Alimentació i Medi Natural de la Generalitat de Catalunya (CC-BY-SA). [Consulta: 1r setembre 2014].
# Clément Lhotellerie

Clément Lhotellerie (Charleville-Mézières, Xampanya-Ardenes, 9 de març de 1986) és un ciclista francès, professional des del 2007 al 2013.
Especialista en ciclocròs en categories inferiors, Clément Lhotellerie passà al professionalisme el 2007 de la mà de l'equip Skil-Shimano, després que l'any anterior hagués obtingut uns bons resultats. El 2008 finalitzà segon a la Volta a Andalusia i guanyà el Gran Premi de la Muntanya de la París-Niça. El 2009 fitxà per l'equip Vacansoleil, però en donar positiu a un control antidopatge fou acomiadat a l'abril. En reconèixer l'error la sanció fou de cinc mesos i va ser fitxat el 2010 per l'equip Roubaix-Lille Métropole.

## Palmarès en ciclocròs

* 2002-2003
** Campió de França en ciclocròs júnior
** 1r a Gavere en ciclocrós
* 2003-2004
** Campió de França de ciclocròs júnior
* 2004-2005
** 1r a Hooglede en ciclocròs sub-23
* 2005-2006
** Campió de França en ciclocròs sub-23
* 2006-2007
** 1r a Oradour-sur-Vayres en ciclocròs
* 2014-2015
** Campió de França en ciclocròs

## Palmarès en ruta

* 2006
** 1r al Premi des Flandres Françaises
** 1r al Circuit de Saône-et-Loire
* 2008
** Vencedor de la classificació de la muntanya de la París-Niça
* 2011
** 1r al Memorial H. Garnier Falmagne-Dinant
* 2012
** 1r a la Fletxa ardenesa

## Referències

* ↑ «Lhôtellerie contrôlé positif» (en francès). Eurosport, 02-07-2009.

## Enllaços externs

* Fitxa de Clément Lhotellerie a sitiodeciclismo.net
# Cua de ventall ratllat

El cua de ventall ratllat (Rhipidura verreauxi) és un ocell de la família dels ripidúrids (Rhipiduridae). En anglès: Streaked Fantail. .

## Hàbitat i distribució

Habita els boscos del sud-oest de la Polinèsia, des de Vanuatu fins Nova Caledònia i les illes Fiji.

## Taxonomia

Considerada una espècie de ple dret a la classificació del Congrés Ornitològic Internacional versió 13.2, 2023, altres autors la separen en 4 espècies diferents:
* Rhipidura verreauxi (sensu stricto) - cua de ventall de Nova Caledònia. Nova Caledònia i les properes illes de la Lleialtat.
* Rhipidura spilodera Gray, GR, 1870 - cua ventall de les Vanuatu. Des de Vanua Lava, a les illes Banks orientals fins Efate, a les Vanuatu.
* Rhipidura layardi Salvadori, 1877 - cua de ventall de les Fiji. Viti Levu i Ovalau, a les illes Fiji occidentals.
* Rhipidura rufilateralis Sharpe, 1879 - cua de ventall de Taveuni. L'illa de Taveuni, a les Fiji centrals.

## Referències

* ↑ F Gill, D Donsker et P Rasmussen (Eds). 2023. IOC World Bird List (v13.2). doi : 10.14344/IOC.ML.13.2.
* ↑ HBW and BirdLife International (2021) Handbook of the Birds of the World and BirdLife International digital checklist of the birds of the world. Version 6. http://datazone.birdlife.org/userfiles/file/Species/Taxonomy/HBW-BirdLife_Checklist_v6_Dec21.zip
* ↑ cua de ventall de Nova Caledònia «Cua de ventall ratllat». Cercaterm. TERMCAT, Centre de Terminologia. Rev. 10/10/2023(català)
* ↑ cua de ventall de les Vanuatu«Cua de ventall ratllat». Cercaterm. TERMCAT, Centre de Terminologia. Rev.10/10/2023(català)
* ↑ cua de ventall de les Fiji«Cua de ventall ratllat». Cercaterm. TERMCAT, Centre de Terminologia. Rev. 10/10/2023(català)
* ↑ cua de ventall de Taveuni«Cua de ventall ratllat». Cercaterm. TERMCAT, Centre de Terminologia. Rev. 10/10/2023(català)
# Hans Klenk

Hans Klenk va ser un pilot de curses automobilístiques alemany que va arribar a disputar curses de Fórmula 1.
Hans Klenk va néixer el 29 d'octubre del 1919 a Künzelsau, Alemanya i viu a Vellberg, Alemanya.

## A la F1

Va debutar a la tercera temporada de la història del campionat del món de la Fórmula 1, la corresponent a l'any 1952, disputant el 3 d'agost el GP d'Alemanya, que era la sisena prova del campionat.
Hans Klenk no va arribar a participar en cap més cursa puntuable pel campionat de la F1, però fora de la F1 si que va disputar nombroses curses encara que sense aconseguir grans fites.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | Posició | Punts |
| 1952 | Hans Klenk | Veritas | Veritas | SUI | 500 | BEL | FRA | GBR | ALE 11 | HOL | ITA | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 1 | 0 | 0 | 0 | 0 | 0 |